กองทัพบก เยียวยาเหตุกราดยิง ยินดีรับผู้เสียหายเข้าทหารโดยไม่มีข้อแม้
ผบ.ทบ. เผยกองทัพบกพร้อมรับผิดชอบผู้เสียหายจากเหตุ คนร้ายกราดยิงโคราช พร้อมรับทายาทของผู้เสียชีวิต-ผู้บาดเจ็บ เข้ารับราชการในกองทัพโดยไม่มีข้อแม้ และขอดูแลอย่างต่อเนื่องจากกรณีคนร้ายขโมยอาวุธสงครามก่อเหตุกราดยิงประชาชนจนได้รับบาดเจ็บและเสียชีวิตหลายราย ก่อนหลบหนีเข้าไปในห้างเทอร์มินอล 21 นครราชสีมา ต่อมาถูกเจ้าหน้าที่วิสามัญฆาตกรรมเสียชีวิตเมื่อเวลาประมาณ 09.00 น. ของวันที่ 9 ก.พ.63 ตามที่ได้มีรายงานไปแล้วนั้นล่าสุด วันที่ 11 ก.พ.63 พล.อ.อภิรัชต์ คงสมพงษ์ ผู้บัญชาการทหารบก กล่าวถึงการรับผิดชอบต่อเหตุการณ์ที่เกิดขึ้นว่าเหตุการณ์นี้เป็นเหตุการณ์ระหว่างผู้ก่อเหตุกับคู่กรณี ไม่ใช่การปฏิบัติงานทางทหาร แต่เป็นการก่ออาชญากรรมในการรับผิดชอบนั้น ทั้งฝ่ายผู้ก่อเหตุและคู่กรณี กองทัพบกจะขอรับผิดชอบตามมาตรฐาน ในส่วนของผู้เสียหาย โดยเฉพาะอย่างยิ่งทหารที่เสียชีวิตขณะปฏิบัติหน้าที่ ถึงแม้จะเป็นเพียงพลทหาร พระบาทสมเด็จพระเจ้าอยู่หัวก็จะส่งพระราชทานเพลิงศพ และกองทัพจะดูแลพลทหารให้ดีที่สุดและสมเกียรติส่วนประชาชนที่เสียชีวิต กองทัพบกยินดีที่จะรับทายาทของผู้เสียชีวิตเข้ารับราชการตามคุณวุฒิโดยไม่มีข้อแม้ หากทายาทยังเรียนหนังสือไม่จบ กองทัพก็จะรับผิดชอบดูแลด้านการศึกษา และการดูแลจากเหตุการณ์ครั้งนี้จะดูแลอย่างต่อเนื่อง แม้ว่าตนจะเกษียณอายุไปแล้วก็ตามส่วนผู้ได้รับบาดเจ็บซึ่งสูญเสียความสามารถในการประกอบอาชีพ หากประสงค์จะเข้ารับราชการ กองทัพบกก็ยินดีรับโดยไม่มีข้อแม้ใดๆ ทั้งสิ้น.
ผบ.ทบ. เผยกองทัพบกพร้อมรับผิดชอบผู้เสียหายจากเหตุ คนร้ายกราดยิงโคราช พร้อมรับทายาทของผู้เสียชีวิต-ผู้บาดเจ็บ เข้ารับราชการในกองทัพโดยไม่มีข้อแม้ และขอดูแลอย่างต่อเนื่อง
กราดยิงโคราช,คนร้ายกราดยิง,จักรพันธ์ ถมมา,ทหารยิงประชาชน,เทอร์มินอลโคราช,จับคนร้ายกราดยิงโคราช,บิ๊กแดง,ข่าวทั่วไป